CELEX: 62011FN0098
Language: el
Date: 2011-10-03 00:00:00
Title: Υπόθεση F-98/11: Προσφυγή της 3ης Οκτωβρίου 2011 — ZZ κ.λπ. κατά Επιτροπής

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/47
            
         Προσφυγή της 3ης Οκτωβρίου 2011 — ZZ κ.λπ. κατά Επιτροπής
   (Υπόθεση F-98/11)
   2011/C 347/90
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: ZZ και λοιποί (εκπρόσωποι: F. Moyse και A. Salerno, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως της Επιτροπής να θεωρήσει ορισμένες οικονομικές ενισχύσεις κράτους μέλους προς τους φοιτητές της τριτοβάθμιας εκπαιδεύσεως ως επιδόματα της ιδίας φύσεως με τα οικογενειακά και να προβεί στην αφαίρεσή τους από το χορηγούμενο στους υπαλλήλους, γονείς των εν λόγω φοιτητών, σχολικό επίδομα, καθώς και η ακύρωση της αποφάσεως περί αναζητήσεως αχρεωστήτως καταβληθέντων ποσών.
   
      Αιτήματα των προσφευγόντων
   
   Οι προσφεύγοντες ζητούν από Δικαστήριο Δημόσιας Διοίκησης:
   
               —
            
            
               όσον αφορά τους εννέα πρώτους προσφεύγοντες, να ακυρώσει, αφενός, τις αποφάσεις περί αφαιρέσεως από τα προβλεπόμενα από τον Κανονισμό Υπηρεσιακής Καταστάσεως των υπαλλήλων σχολικά επιδόματα, τα οποία τους κατεβλήθησαν λόγω των τέκνων τους, το ποσό των υποτροφιών λόγω ανωτάτων σπουδών τις οποίες καταβάλλει σε αυτά το Centre de Documentation et d'Information sur l'Enseignement Supérieur (CEDIES) του Μεγάλου Δουκάτου του Λουξεμβούργου, καθώς και, αφετέρου, να ακυρώσει τις αποφάσεις περί αναζητήσεως των αχρεωστήτως καταβληθέντων ποσών με αποδέκτες ένα έκαστο των εν λόγω προσφευγόντων σε σχέση με τα φερόμενα ως αχρεωστήτως καταβληθέντα ποσά των σχολικών επιδομάτων τα οποία είχαν εισπραχθεί προηγουμένως,
            
         
               —
            
            
               όσον αφορά τον τελευταίο προσφεύγοντα, να ακυρώσει την απόφαση με την οποία καλείται να γνωστοποιήσει αν το τέκνο του ελάμβανε υποτροφία χορηγούμενη από το CEDIES και με την οποία αναστέλλεται, κατά το μεσοδιάστημα, το σχολικό επίδομα λόγω του συγκεκριμένου τέκνου από 1ης Δεκεμβρίου 2011, όσον αφορά αποκλειστικώς την οικεία αναστολή,
            
         
               —
            
            
               να επιδικάσει τις οφειλόμενες καθυστερούμενες αποδοχές με τους αντίστοιχους τόκους υπερημερίας, υπολογιζόμενους από την ημερομηνία κατά την οποία κατέστησαν απαιτητά τα οφειλόμενα και καθυστερούμενα ποσά, με επιτόκιο καθοριζόμενο από την Ευρωπαϊκή Κεντρική Τράπεζα για τις κύριες συναλλαγές αναχρηματισμού κατά την οικεία χρονική περίοδο, προσαυξημένο κατά δύο μονάδες,
            
         
               —
            
            
               να καταδικάσει την Επιτροπή στα δικαστικά έξοδα.